เดือนนี้หนูกินยยาคุมฉุกเฉินไป 2ครั้ง แล้วมีเลือดออกทางช่องคลอดค่ะ แล้วก็เจ็บท้องนิดหน่อยค่ะ อยากทราบว่าโอกาสท้องมั้ยคะ
สวัสดีค่ะ การทานยาคุมฉุกเฉินย่อมมีผลทำให้เกิดเลือดออกได้ โดยมักจะเกิดภาย1 สัปดาห์หลังจากที่ได้ทานยาไป โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ ส่วนประจำเดือนจริงๆ นั้น ก็จะมาช้ากว่าปกติได้ค่ะสำหรับการที่จะทราบว่า มีการตั้งครรภ์หรือไม่นั้น แนะนำควรตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ค่ะ ผลที่ได้จึงจะถือว่าแน่นอนหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ